За репрезентацију Југославије је наступао на незваничним утакмицама. Међутим, када је прешао у Левски, после једне полусезоне, добио је позив Фудбалског савеза Бугарске да наступа за Бугарску. Пошто није имао гаранције да ће бити позиван да наступа за Југославију, одлучио је да прихвати понуду ФС Бугарске. За репрезентацију Бугарске је наступао од 2000. до 2004. године, забележио је 32 наступа. Био је део репрезентације која је наступала на Европском првенству у Португалији 2004. године. Бугарска је завршила као последња у групи, изгубивши све три утакмице, од којих је Пажин играо на две, против Шведске и Италије.